Annie Rawles a oa dija du-ze pa arsavas gwetur Eileen dirag al Larrys  Bar. An oroloj staget a-dran an daol-kont a ziskoe nao eur nameid pemp  munut. Dre ar werenn, Annie hag ar barman a sellas ind-ou-daou ar g/  Cadillac gwenn, dedennet eroalh. An ensellerez a eve he bier hag ar  barman a frote e werennou. An den a oa dar stur, ur pikol  den du  gwisket èl ur houlier, a cherras ar heflusker.    Eileen a zichenas ag ar wetur da du riblenn-strêd en ur luhed he  divorhed gwenn, hag a yas devad ar bar en un trotal àr he botou ged  selou uhel. Super-Houlier a hejas e benn dre uz ar vanketenn, a  zichennas ar werenn hag a huchas un dra da Eileen. Hi a respontas  divergont, a blegas he horf trema r fenestr, ged he broh berr,  stennet àr he rèr eid ma vehe red diskoein ar varhadoureh, hag a hejas  he  fen en ur fichal he divreh.  Hi respont dohtoñ, e tisplegas ar barman.  E bouez-moueh a oa ag ar hreistei. Marteze ne oent ket ken pell doh  Houston, da heul.  - Ha ne blij ket dehoñ, eme ean hoah.  Superhoulier a yas kuit buan ag ar Gadillac, a ras tro ar wetur hag a  arsavas dirag Eileen e youhal. Ged he daouorn àr he digroezell, hi a  gendalhas hejein he fenn.  Med ne arsavo ket respont dohtoñ ! e laras ar barman, un tammig  kounnaret.  Dun taol,  Superhoulier a ras ur javedad dar plah.  Ah ! Unan mad he-deus degemeret, e laras ar barman en un hejein e benn  eid lared penaoz e oa a du ged an den.    Ag an taol, Eileen a gilas, ged he daoulagad glaz hag a luhe. Cherrein  a ras he dornou, ha a yas dun taol àr an houlier eid ma vennahe er  lahein, med ean a he stokas trema ar bar, hag a yas dar Gadillac  endro ged ur paz sioul, èl un aotrou àr e zoarou. Eileen a frotas he  jod, hag a sellas ar wetur e voned kuit.    Ar hoari braz a zeraoue.    Ж    Peùar zamm a rê nameid unan, breman.  Marteze.  Ind a ziskoas da Vari ar paked dillad : bragou ha loerou glaz, slip  gwenn, botou ha gouriz du. Saotrou goed àr an tu uhel ag ar bragou,  hag àr ar slip.  Kred… Kred a ran se zo dillad Frank, eme hi.    Lod a behiou moneiz en ur chakot bragou. Alhwe erbed, nag alhuiou ti,  nag alhuiou gwetur. Ur mouchoer en ur chakot aral, hag un doug-monei e  lér du.  Hani ho koaz eo ? e houlennas Brow.  Ya.  Hi gomze ged boueh izel, èl mhe-dehe resped eid an traou diskoeit.    Ebarh an doug-monei e oa ur mad da gas karr ged anù Frank Sebastiani,  604 Eden Lane, Collinsworth. Kartenn a gredit, mann. Ur gartenn  bouehour ged ar mem anù hag ar mem chomleh. Kand dollar e billedou ag  ugent, pemp, hag unan. Én ur chakotig, un tamm paper gwer ged ar  giriou : MUZULOU MARIE, hag edan :  Tok : 55  Seiou : 40  Bremidenn : 90 B  Taill : 65  Bragez : 2  Manegou : 6 ¼  Botou : 37    Mod-skriù ho koaz eo ? e houlennas Brown.  Ya, eme hi ged ar mem boueh doujansuz.    Ind a yas geti e ti an dud varù, e-men blaz kig mab-den a saùas he sah-  kov.    Ar peùar zamm korf a oa astennet àr un daolenn metal. A-gevréd e oa  bet laket, med heb bet laket spis. Marie a izelas he daoulagad diarne.  Sur om, ar mem korf eo, e laras Carl Blaney.  Eid laroud mod-sur  piou oa… El ma welet, non-neus ket hoah nag an  daouorn, nag ar penn.    Ean a gomze dar boliserion heb gouzoud piou oa ar vaouez deit geté.    An tamm izelan ag ar horf a oa noah, breman, ha Marie a en selle mad.  Gouzoud a ret e hroup goed ? e houlennas Blaney.  Ya vad. Group B.  Group or hliant eo.  Anawoud a ret un dra bennag, intron ? e houlennas Brown.  Hi a hejas he fenn eid lared ya.  Lehennou, ya, àr e gof, àr e hlin.  Hi a selle hoah.  Un dra aral, marteze ?  E galh.  Den erbed a respontas nag a houlennas nitra.  « Ur vurbuenn en-des… e laras Marie… unan vihan. Édan ar prepus. »    Ged e zorn er maneg kaoutchou, Blaney a saùas an ezel blod, a en droas  skanv.  An dra-sen ? e houlennas ean en ur ziskoein ur saotr ganedigeh teo èl  penn ur spillen.  Ya, e respontas Marie dousig tre.    An ensellerion en em houlenne mard an abadenn-ze a oa un anaoudegeh  revé stumm ar lézenn.  Fas erbed, merkou a vizied erbed. Nameid ur  group goed, lehennou àr ar hov hag ur har, hag ur saotr ganedigeh - ar  peh a veze anùet ged Marie ur vurbuenn.  Arhoah e klaskin endoud e fichenn dent, e laras Blaney.  Gouzoud a ret anù e zantist ? e houlennas Hawes.  E zantist ? e laras eùé Marie heb kompren.  Eid havalein, devéatoh.  Havalein ?  Fichenn dent ho koaz, e havalim anehi ged fichennou an dantist. Mad  int havalab, ho koaz eo.  Ah… Ar weh devéan  pen-deus gwelet un dentist a oa e Florida, e Miami  Beach.  Pegourz e oa ? e houlennas Brown.  Pemp ple zo.  Neusen, ar fichenn dent freskan…  Nouian ket mard en-deus unan, e drohas Marie. Ean a yas dun den hag  a oe bet laret dem er hotel. Ne oa ket e zantist, ma gomprenet.  Ye, e huanadas Brown.  Da dal Blaney en em droas.  Petra chonjet ?  Pegen uhel e oa ho koaz ? e houlennas Blaney.  An oll doereou zou genein, e laras Hawes e tennein e garned ag e  chakot. Ur metr triweh ha tri-ugent, pemp ha peùar-ugent kilo, bleo  du, daoulagad glaz, lehennou apendisit ha menizektomiez.  Ged ur penn or-behe ur horf tost dur metr pemp ha peùar-ugent, e  kontas Blaney. Ar poueh a vehe eùé peùar-ugent, pemp ha peùar-ugent  kilo. Bleùenn an divreh, an diùhar, ag ar bruched hag ar hov izel a  zou du. An dra-ze ne sinifi ket e ma du eùé ar bleo. Met ahoel e ouiam  an den ne oa ket ru na melén. An daoulagad…. Non-neus ket e benn.  Neusen. Greit on-neus an anawoud reve ar lezenn pé get ? e houlennas  Brown.  Ma laram se zo korf un den, ur gour, gwenn e grohen, tregont vle  bennag. Ped a vleou en-doe ho koaz, intron ?  Peùar ha tregont.  Joeintein a ra ur weh hoah. Hag èl-rézon ar saotr àr e galh a seblant  boud ur munud pouezuz tre.  Ho koaz eo, intron ? e houlennas Brown.  Ma hoaz eo, e respontas Marie.    Hi a lakas he fenn àr skoaz Hawes hag a ouilas dousig àr e vruched..        Љ  .